Saussure i d-yennan: « d afares inmettin, yazmer iman-is ad yesnulfu anagraw asnilsan, yessefk ad tili tmazdayt iwakken ad treṣṣi azalen i yiswi n tilin, d usemres d umatwa amatu: amdan iman-is ur yezmir ad ireṣṣi ula d yiwet.» Yessefk ad yili ufares n usemres n tutlayt deg tmetti i yiswi n twuri n tutlayt deg tmetti. Imi Lezzayer d tamurt tagtutlayant, timetti tazzayrit s wudem inmetti d tagtutlayant. Tagtutlayt-a tbedd ɣef tilin n waṭas n tutlayin d tmeslayin. Tamussni umeslay s tuget n tutlayin yettak tagnit i yemdanen ad idiren deg umazday inmetti d anesbaɣur s wudem adelsan d usnilsan.